stanford-oval/wikipedia huggingface dataset:
אורבנוס השמיני
הערות שוליים

↑  הסבר מהמילון האנציקלופדי האיטלקי
↑  CATHOLIC ENCYCLOPEDIA: Pope Urban VIII, www.newadvent.org
↑  רבקה פלדחי, פרשת גלילאו בראי הזהות
| 0 | 1 | 2 |
| --- | --- | --- |
| הקודם: גרגוריוס החמישה עשר | אפיפיור (רשימת האפיפיורים) | הבא: אינוקנטיוס העשירי |
| --- | --- |
בקרת זהויות :  NLI: 987007299410205171  PLWABN: 9810573339505606  BIBSYS: 90638191  BNE: XX1141550  BnF: cb12216956j (data)  BPN: 01483471  CANTIC: a10440495  GND: 118625586  ICCU: CFIV072715  ISNI: 0000 0001 0927 5711  LCCN: n85112080  NKC: xx0113302  NLA: 35862249  NSK: 000087792  NTA: 070558078  RERO: 02-A000168805  RKD: 443896  SELIBR: 268736  SNAC: w6rr25j7  SUDOC: 030833000  Trove: 1120917  ULAN: 500057346  VcBA: 495/25959  VIAF: 96062867   WorldCat (עם VIAF): 96062867
אוניברסיטת סידני

| --- | --- |

החצר המרובעת הראשית של אוניברסיטת סידני
 אוניברסיטת מחקר ציבורית
 מוטו:  Sidere mens eadem mutato (לטינית)
 תקופת הפעילות:  1850–הווה (כ־174 שנים)
 בעלי תפקידים
 סגל:  3,574 (2022)
 סטודנטים
 כלל הסטודנטים:  69,200 (2022)
 סטודנטים לתואר ראשון:  39,507 (2022)
 סטודנטים לתואר שני:  29,693 (2022)
 סטודנטים לתואר שלישי:  3,662 (2022)
 מיקום
 מיקום:  סידני, ניו סאות' ויילס
 מדינה:  אוסטרליה אוסטרליה
 קואורדינטות:  33°53′15″S 151°11′24″E﻿ / ﻿33.8875°S 151.19°E﻿ / -33.8875; 151.19
 www.sydney.edu.au
  (למפת סידני מוגדלת) אוניברסיטת סידני(למפת סידני רגילה) אוניברסיטת סידני
 
אוניברסיטת סידני (באנגלית: The University of Sydney; בראשי תיבות: USYD; כינוי לא רשמי: Sydney Uni) היא אוניברסיטת מחקר ציבורית הממוקמת בסידני, בירת מדינת ניו סאות' ויילס שבאוסטרליה. זוהי האוניברסיטה העתיקה ביותר באוסטרליה, והיא הוקמה בשנת 1850, לפני אוניברסיטאות מלבורן ואדלייד. בשנת 1855 במסגרת האוניברסיטה החל לעבוד בית ספר למשפטים. עדה אוונס סיימה לימודי משפטים בשנת 1902 והייתה האישה האוסטרלית הראשונה שסיימה לימודים אלו. בין בוגרי האוניברסיטה 8 ראשי ממשלת אוסטרליה, 5 מקבלי פרס נובל, 2 זוכי פרס קראפורד ו־110 מקבלי מלגת רודס.
בשנת 2022 למדו במוסד 69,200 סטודנטים, מה שהופך אותה למוסד הלימודים השני בגודלו באוסטרליה.
הקמפוס המרכזי מתפרש על שטח ענק ובו השפעות של אוקסברידג' והוא נפרש על פני שני פרוורים, קמפרדאון ודרלינגטון, שנמצאים בקירוב למרכז העסקים הראשי של סידני. בנוסף, כוללת האוניברסיטה קמפוסי-לווין (אנ') קטנים ייעודיים נוספים שהוקמו על ידי גופים שונים כגון הקונסרבטוריום למוזיקה של סידני (אנ') (SCM) ומכללת סידני לאומנויות (אנ') (SCA).
פקולטות ובתי ספר > פקולטה לאמנויות ומדעי החברה

בית הספר לכלכלה
בית הספר לשפות ותרבויות
בית הספר לספרות, אמנות ומדיה
בית הספר למחקר פילוסופי והיסטורי
בית הספר למדעי המדינה והחברה
בית הספר לחינוך ולעבודה סוציאלית בסידני
מכללת סידני לאמנויות
פקולטות ובתי ספר > פקולטה להנדסה

בית הספר להנדסת אווירונוטיקה וחלל, מכונות ומכטרוניקה
בית הספר להנדסה ביו-רפואית
בית הספר להנדסה כימית וביומולקולרית
בית הספר להנדסה אזרחית
בית הספר למדעי המחשב
בית הספר להנדסת חשמל ומידע
פקולטות ובתי ספר > פקולטה לרפואה ובריאות

בית הספר לרפואת שיניים
בית הספר לרפואה
בית הספר למדעי הרפואה של אוניברסיטת סידני
בית הספר לאחיות ולמיילדות באוניברסיטת סידני ע"ש סוזן וואקיל
בית הספר לרוקחות של אוניברסיטת סידני
בית הספר לבריאות הציבור באוניברסיטת סידני
בית הספר למתמטיקה וסטטיסטיקה
בית הספר למדעי הווטרינריה בסידני
פקולטות ובתי ספר > פקולטה למדעים

בית הספר לכימיה
בית הספר למדעי הגאוגרפיה
בית הספר להיסטוריה ולפילוסופיה של המדע
בית הספר למדעי החיים והסביבה
בית הספר למתמטיקה וסטטיסטיקה
בית הספר לפיזיקה
בית הספר לפסיכולוגיה
פקולטות ובתי ספר > בתי ספר אוניברסיטאיים

בית הספר לאדריכלות, עיצוב ותכנון בסידני
הקונסרבטוריום למוזיקה של סידני
בית הספר למשפטים בסידני
דירוגים > דירוג בין־לאומי

דירוג שאנגחאי: מקום 73 (2023)
Times Higher Education: מקום 60 (2024)
דירוג QS לאוניברסיטאות: מקום 19= (2024)
U.S. News & World Report: מקום 29 (2024)
דירוג ליידן CWTS: מקום 39 (2024)
דירוגים > דירוג אזורי - אוסטרליה

דירוג שאנגחאי: מקום 4 (2023)
Times Higher Education: מקום 3 (2024)
דירוג QS לאוניברסיטאות: מקום 3 (2024)
U.S. News & World Report: מקום 2 (2024)
דירוג ליידן CWTS: מקום 2 (2024)
קשרים בין־לאומיים

האוניברסיטה שייכת ל"קבוצת השמונה", חברה בארגון האוסטרלי אוניברסיטאות אוסטרליה (אנ') והיא שייכת לקבוצה הלא רשמית בעלת הכינוי "אוניברסיטאות אבן החול' ושותפה בחברה הפרטית "אסטרונומי אוסטרליה" שהיא מוסד ללא כוונת רווח שחבריה כוללים אוניברסיטאות אוסטרליות וארגוני מחקר עם יכולת מחקר משמעותית באסטרונומיה.
האוניברסיטה שותפה במספר ארגונים בין־לאומיים; חברה באיגוד של אוניברסיטאות חבר העמים הבריטי בהתאגדות אוניברסיטאות האוקיינוס השקט, באיגוד מוסדות דרום מזרח אסיה להשכלה גבוהה (אנ') שהוא ארגון ללא כוונת רווח שנוסד בשנת 1956 בבנגקוק וברשת אוניברסיטאות אוסטרליה אפריקה (באנגלית: Australia Africa Universities Network, בראשי תיבות: AAUN) המחברת בין חוקרים אנשי אקדמיה וסטודנטים משתי היבשות כדי להתמודד עם אתגרים משותפים.
בוגרים ידועים

בין בוגרי אוניברסיטת סידני נכללים שמונה מראשי ממשלת אוסטרליה, בהם אדמונד ברטון, שהיה ראש ממשלת אוסטרליה הראשון. ראשי ממשלה נוספים אשר למדו באוניברסיטת סידני כוללים את מלקולם טרנבול, טוני אבוט, גוף ויטלם, ויליאם מקמהון, ארל פייג'.
בין בוגרי האוניברסיטה:
ויליאם דין - שופט
ג'ון הווארד - פוליטיקאי
פיטר ויר - במאי
רוברט יוז - סופר ומבקר אמנות
קן תומפסון - אבי מערכת ההפעלה יוניקס
עדה אוונס - האישה הראשונה שסיימה לימודי משפטים באוסטרליה
הערות שוליים

↑  USYD, About us, Annual report, Annual Report 2021.
↑  Howells, T. (2007) University of Sydney Architecture. Watermark Press. Boorowa, NSW. ISBN 0-94928-475-0
↑  Famous faces and quiet achievers, אתר אוניברסיטת סידני
| אוניברסיטאס 21 |
| --- | --- | --- |
| אוקיאניה | אוסטרליה: מלבורן​ • ניו סאות' ויילס •  סידני • קווינסלנד; ניו זילנד: אוקלנד |  |
| אירופה | בלגיה: הקתולית בלוון; הולנד: אמסטרדם; הממלכה המאוחדת: אדינבורו • ברמינגהאם • גלאזגו • נוטינגהאם • קולג' דבלין; שוודיה: לונד; שווייץ: ציריך​ |  |
| אמריקה הדרומית | מקסיקו: מכון מונטריי; צ'ילה: הקתולית הפונטיפית של צ'ילה |  |
| אמריקה הצפונית | ארצות הברית: דייוויס • מרילנד • קונטיקט; קנדה: מקמסטר |  |
| אסיה | הודו: דלהי; הונג קונג: הונג קונג​; הרפובליקה העממית של סין: ג'יאו טונג שאנגחאי​ • פודן; יפן: ואסדה; סינגפור: הלאומית של סינגפור; קוריאה: קוריאה |  |
| אפריקה | דרום אפריקה: יוהנסבורג |  |
| התאגדות אוניברסיטאות האוקיינוס השקט​ |
| --- | --- | --- |
| אוקיאניה | אוסטרליה: ANU • מונש • מלבורן • ניו סאות' ויילס • סידני • קווינסלנד; ניו זילנד: אוקלנד |  |
| אמריקה הדרומית | אקוודור: אוניברסידד סן פרנסיסקו דה קיטו; צ'ילה: צ'ילה; קולומביה: לוס אנדס |  |
| אמריקה הצפונית | ארצות הברית: אורגון • אוניברסיטת הוואי במנואה • דרום קליפורניה • וושינגטון • Caltech • קליפורניה (ברקלי • דייוויס • לוס אנג'לס • סן דייגו • סנטה ברברה • סנטה קרוז • ריברסייד); מקסיקו: מכון מונטריי; קנדה: קולומביה הבריטית • סיימון פרייזר |  |
| אסיה | אינדונזיה: אינדונזיה; הונג קונג: הונג קונג • אוניברסיטת הונג קונג למדע וטכנולוגיה • הונג קונג; הפיליפינים: פיליפינים; הרפובליקה העממית של סין: אוניברסיטת האקדמיה הסינית למדעים • אוניברסיטת המדע והטכנולוגיה של סין • ג'ג'יאנג • טונג'י • מכון חרבין • נאנג'ינג • סון יאט - סן • פודן • פקין • ג'יאו טונג שאנגחאי • צינגהואה • שיאן ג'יאוטונג; טאיוון: אוניברסיטת טייוואן הלאומית • אוניברסיטת צינג הואה הלאומית; יפן: אוסקה • ואסדה • טוהוקו • נגויה • קיו • קיושו; מלזיה: מלזיה; סינגפור: האוניברסיטה הטכנולוגית של נאניאנג • האוניברסיטה הלאומית של סינגפור; קוריאה הדרומית: המכון המתקדם למדע וטכנולוגיה של קוריאה • האוניברסיטה הלאומית של סיאול • יונסיי • אוניברסיטת פואנג למדע וטכנולוגיה • פוסאן • קוריאה; רוסיה: האוניברסיטה הפדרלית של המזרח הרחוק; תאילנד: צ'ולונגונגקורן |  |
| קבוצת השמונה (אוניברסיטאות באוסטרליה) |
| --- | --- | --- |
|  | אוניברסיטת אדלייד • אוניברסיטת אוסטרליה המערבית • אוניברסיטת מונש • אוניברסיטת מלבורן • אוניברסיטת ניו סאות' ויילס • אוניברסיטת סידני • אוניברסיטת קווינסלנד • האוניברסיטה הלאומית של אוסטרליה |  |
| --- | --- |
בקרת זהויות :  NLI: 987007269191305171  BIBSYS: 90271214  BnF: cb11985552b (data)  CiNii: DA03144404  GND: 41407-4  ISNI: 0000 0004 1936 834X  LCCN: n79042231  NDL: 00745049  NKC: ko2003184571  NLA: 35983080  NLG: 121794  NLK: KAB202218492  RERO: 02-A004019253  SUDOC: 02747206X  Trove: 593941  ULAN: 500312866  VcBA: 494/31614  VIAF: 137991167   WorldCat (עם VIAF): 137991167
אורנבורג (מחוז)

מחוז אורנבורג (ברוסית: Оренбургская область; תעתיק: אורנבורגסקאיה אובלסט) הוא סובייקט בפדרציה הרוסית. העיר המרכזית במחוז היא אורנבורג. המחוז הוקם ב-7 בדצמבר 1934, והוא גובל עם קזחסטן.
נכון לשנת 2024 מתגוררים במחוז 1,828,655 תושבים.
הנהר המרכזי שעובר בשטח במחוז הוא נהר האורל. המחוז מחולק לכ-35 אזורים מבחינה אדמיניסטרטיבית.
היסטוריה

ההתיישבות המקורית באזור הייתה של העמים הטורקים השונים. ההתיישבות הרוסית באזור החלה במאה ה-18 אחרי העברת שליטה על השטח לאימפריה רוסית.. באותה תקופה הוקמו מבצרים על נהר יאיק, אשר היה באותה תקופה הגבול של המדינה הרוסית. ב-1743 הוקמה העיר אורנבורג והחל פיתוח מסיבי של האזור. עד מהרה העיר נעשתה מרכז של גוברניית אורנבורג ששטחה היה גדול בהרבה מהמחוז הנוכחי. באותה תקופה גבול הגוברניה היה הים הכספי וימת אראל והיא כללה שטחים של קזחסטן של כיום.
בתקופה של ברית המועצות גבולות של מחוז השתנו מספר פעמים והוא אף נכלל ב"חבל וולגה התיכונה" בשנת 1928. בשנת 1934 המחוז הוקם מחדש. בשנת 1938 שמו שונה ל"מחוז צ'קלובסק" ושמה של אורנבורג שונה בהתאם. לעיר ומחוז הוחזרו שמות היסטוריים בשנת 1957.
בשנת 1954 בשטח המחוז נערך תרגיל צבאי תוך שימוש בנשק גרעיני.
ב-15 בפברואר 2013 התפוצץ מטאור באוויר במחוז וגרם לפציעתם של כ-1,200 תושבים בכל האזור.
ממשל

הרשות המחוקקת של המחוז היא "האספה המחוקקת של מחוז אורנבורג" שכוללת 47 חברים. בראש המחוז עומד מושל שנבחר לכהונה בת חמש שנים. משנת 2019 מושל המחוז הוא דניס פסלר. בשנת 2024 הוא נבחר לכהונה השנייה.
מבחינה מנהלית המחוז כולל 35 ראיונים, 12 ערים בעלי מעמד מחוזי ועיר סגורה שנמצאת בניהול חיל הטילים האסטרטגיים של רוסיה.
דמוגרפיה

נכון לשנת 2024 מתגוררים במחוז 1,828,655 תושבים. זאת לעומת כ-2.2 מיליון בשנת 1996. בערי המחוז מתגוררים כ-60.6% מאוכלוסיית המחוז. בהתאם לנתוני ממפקד אוכלוסין משנת 2021 רוסים מהווים כ-74%, טאטארים כ-6.2% וקזחים כ-5.8% מכלל אוכלוסיית המחוז.
בעקבות גירוש גרמנים במהלך מלחמת העולם השנייה במחוז התגוררו כ-50 אלף גרמנים, רובם עזבו את רוסיה ועתה מתגוררים במחוז רק כ-6 אלף גרמנים.
דתם של רוב תושבי המחוז היא נצרות אורתודוקסית, ואילו ישנו מיעוט מוסלמי.
כלכלה

מחוז אורנבורג הוא אחד ממרכזי החקלאות ברוסיה, האקלים הנוח ששורר בו מאפשר גידול של אורז, שיפון, חמניות, תפוחי אדמה, אפונה, שעועית, תירס ודלעת. בשטח המחוז התגלו מחצבים רבים, והייצוא מהמחוז כולל דלק, גז, ברזל, נחושת, ניקל, אזבסט וכרום. לצד מחצבים אלו המחוז מייצא גם מנועים חשמליים, רדיאטורים וחלקי מכונות שונים.
כלכלה > תחבורה

בשטח המחוז עוברות מספר מסילות ברזל. קו אורנבורג-סמארה פועל משנת 1877.
דרך המחוז עוברים מספר כבישים בעלי חשיבות ארצית כולל R-240 אופה-אורנבורג, M5 "אוראל" מוסקבה-צ'ליאבינסק וכבישים שקושרים את הפדרציה הרוסית עם קזחסטן.
בעיר אורנבורג פועל נמל תעופה בין-לאומי.
דרך המחוז עוברת צנרת גז טבעי לייצוא גז למדינות אירופה ואוזבקיסטן.
אוסיפ צדקין

| --- | --- |

 לידה:  4 ביולי 1888 ויטבסק, האימפריה הרוסית 
 פטירה:  25 בנובמבר 1967 (בגיל 79) פריז, צרפת 
 שם לידה:  Иосель Аронович Цадкин 
 מקום קבורה:  בית הקברות מונפרנאס 
 מקום לימודים:  בית הספר הלאומי הגבוה לאמנויות היפות  המכללה לאמנות ועיצוב צ'לסי  אוניברסיטת וסטמינסטר 
 תחום יצירה:  פיסול 
 זרם באמנות:  קוביזם 
 הושפע על ידי:  יהודה פן 
 יצירות ידועות:  François Mauriac, La Force atomique, Le Poète 
 בן או בת זוג:  Valentine Prax (אוגוסט 1920–?) 
 חתימה:   
 
אוסיפ צדקין (ברוסית: Осип Цадкин; בכתיב לטיני: Ossip Zadkine;‏ 14 ביולי 1890 – 25 בנובמבר 1967) היה אמן צרפתי ממוצא יהודי רוסי. מתלמידיו של הצייר יהודה פן. הוא מוכר בעיקר בשל היותו פסל, אבל הוא גם יצר הדפסי אבן וציורים.
קורות חייו

נולד בשם יוסל ארונוביץ' צדקין בעיר ויטבסק שבאימפריה הרוסית (כיום בבלארוס) לאם סקוטית ואב יהודי.
לאחר השלמת לימודיו בבית ספר לאמנות בלונדון, התיישב צדקין בפריז ב-1910. שם הוא לקח חלק פעיל בתנועת הקוביזם, שהייתה רווחת באותה תקופה. מאוחר יותר הוא פיתח סגנון משלו, המושפע מאוד מן האמנות האפריקאית. במלחמת העולם הראשונה שירת כחובש בצבא צרפת, ונפצע בפעולה. בעת מלחמת העולם השנייה עקר לאמריקה. יצירתו המוכרת ביותר היא כנראה "העיר ההרוסה" (1953) – מצבת זיכרון לזכר הרס מרכז העיר רוטרדם שבהולנד על ידי חיל האוויר הגרמני ב-1940.
צדקין לימד אמנות בבית ספר לפיסול משלו. הוא נפטר בפריז ב-1967, נקבר בבית הקברות מונפרנאס.
מוזיאון צדקין שבפריז, הנמצא בביתו הפרטי, מוקדש לשלל יצירותיו. חלק מיצירותיו מוצגות בישראל.
גלריה

"העיר ההרוסה", רוטרדם
"אורפאוס"
"לוטופאז'" (Lotophage), ברונזה, 1961, מוצג במוזיאון תל אביב לאמנות
אווה קופאץ'

קופאץ' עם ז'אן-קלוד יונקר, 2015
אווה בוז'נה קופץ' (בפולנית: Ewa Bożena Kopacz; נולדה ב-3 בדצמבר 1956) היא פוליטיקאית ורופאה פולנייה, שכיהנה כראש ממשלת פולין וכיושבת ראש הסיים. מאז 2019 היא מכהנת כסגנית נשיא הפרלמנט האירופי.
היא חברת מפלגת המצע האזרחי מאז 2001 ומנהיגת המפלגה בין השנים 2016-2014. כיהנה כשרת הבריאות בין השנים 2011-2007.
ביוגרפיה

אווה קופאץ' (נולדה בשם אווה ליס) נולדה בעיר סקרישב ב-3 בדצמבר 1956. היא בתם של מייצ'יסלב וקריסטינה ליס. אביה היה מכונאי ואמה עבדה כחייטת. היא גדלה והתחנכה בעיר ראדום, שם היא סיימה את לימודיה בבית הספר תיכון. בשנת 1981 היא סיימה את לימודיה הגבוהים ברפואה באוניברסיטה הרפואית של לובלין. היא התמחתה ברפואת משפחה בדגש על רפואת ילדים. עד שנת 2001 עמדה בראש מתקן הבריאות המקומי בשידלובייץ.
בשנת 1980, הצטרפה קופאץ' למפלגת האזרחים המאוחדת. היא נכנסה לפוליטיקה של פולין כפעילה לאחר שבעלה המנוח, מארק קפאץ', תובע במקצועו שניסה להיבחר לסיים ללא הצלחה. בבחירות מקומיות שנערכו בשנת 1998 במזוביה, היא הייתה לחברת המועצה האזורית.
בשנת 2001, קופאץ' עזבה את תפקידה כחברת המועצה האזורית במזוביה והצטרפה למפלגת המצע האזרחי. לאחר מכן היא נבחרה לסיים בשנת 2005, שם היא כיהנה כראש ועדת הבריאות.
ביוגרפיה > שרת הבריאות

קופאץ' כיהנה כשרת הבריאות של פולין בקבינט של ראש ממשלת פולין דונלד טוסק בין השנים 2011-2007.
בשנת 2009 קופאץ' צברה שם בינלאומי לאחר שתבעה במספר חברות תרופות להציג את יתרונות החיסונים נגד שפעת החזירים ודרשה מהן לקחת אחריות מלאה על תופעות הלוואי. לאחר מכן, בנובמבר אותה שנה הודיעה קופאץ' שהיא לא תרכוש את החיסון לשפעת החזירים לעם הפולני, משום שלא נערכו לו בדיקות בטיחות מתאימות.
ביוגרפיה > ראש ממשלת פולין

בשנת 2014 נבחר דונלד טוסק לנשיאות המועצה האירופית, וקופאץ' נבחרה על ידי הפרלמנט להחליפו בתפקיד. קופאץ' היא האשה השנייה המכהנת בתפקיד זה, אחרי חנה סוחוצ'קה. היא הרכיבה בהצלחה את הקבינט של פולין והושבעה לתפקיד ב-22 בספטמבר 2014.
באוקטובר 2014 ביקר בפולין נשיא מדינת ישראל ראובן ריבלין. במהלך הביקור הוא נועד עם קופאץ', שאמרה כי "הידידות בין ישראל ופולין תמשיך ותעמיק על בסיס שותפות האינטרסים והעניין הכלכלי-ביטחוני המתפתח בין המדינות".
בספטמבר 2015, בעקבות משבר ההגירה באירופה, אמרה קופאץ' כי פולין תקלוט מספר מצומם של פליטים, על אף הבטחותיה של פולין לקליטת 2,000 פליטים. עוד אמרה קופאץ' בנוגע לפליטים: "ברגע שאקבל סימן כלשהו לאיום על ביטחון הגבולות, פולין תתחיל להגביר את האבטחה. אנו נקבל רק את כמות הפליטים שאנו יכולים, לא יותר ולא פחות".
בבחירות הכלליות שנערכו בפולין ב-2015 זכתה המפלגה הלאומנית חוק וצדק ברוב בסיים ובנשיאות פולין. ביאטה שידלו החליפה אותה בתפקיד.
ביוגרפיה > סגנית נשיא הפרלמנט האירופי

בשנת 2019 התמודדה בבחירות לפרלמנט האירופי. מאז שנכנסה כחברת הפרלמנט האירופי היא משמשת כאחד מסגנינשיא הפרלמנט האירופי. בתפקיד זה היא מהווה חלק מהנהגת הפרלמנט בראשות הנשיא דוד ססולי. היא פעילה במסגרת קבוצת מפלגת העם האירופית המרכזית-ימנית (EPP), והיא חלק מצוות ההנהגה של היו"ר מנפרד וובר. בשנת 2020 הצטרפה גם לוועדה המיוחדת של הפרלמנט האירופי למאבק בסרטן.
חיים אישיים

הייתה נשואה למארק קופאץ' עד 2008 ויש לו בת מנישואיה אלו.
הערות שוליים

↑  Biuletyn Informacji Publicznej Instytutu Pamięci Narodowej, katalog.bip.ipn.gov.pl (ארכיון)
↑  שרת הבריאות של פולין במסיבת עיתונאים על שפעת החזירים, באתר יוטיוב
↑   רומן פריסטר, כתב "הארץ" בוורשה, ראש ממשלה חדשה בפולין לאחר בחירת טוסק לאיחוד האירופי, באתר הארץ, 9 בספטמבר 2014
↑  פגישת נשיא המדינה עם ראש ממשלת פולין, באתר לע"מ
↑  רויטרס‏, ראש ממשלת פולין: "נקבל מספר סמלי בלבד של פליטים", באתר וואלה, 20 בספטמבר 2015
↑  רויטרס‏, פולין: מוכנים להדק את הביקורת בגבולותינו במידת הצורך, באתר וואלה, 14 בספטמבר 2015
↑   אלכס דובאל סמית, גרדיאן, מהפך בפולין: הלאומנים שבים לשלטון אחרי שמונה שנים, באתר הארץ, 25 באוקטובר 2015
↑  גרדיאן ורויטרס, נשיא פולין הודה בתבוסתו בבחירות ליריבו השמרן, באתר הארץ, 25 במאי 2015
↑   אלכס דובל סמית, גרדיאן, ביאטה שידלו, בת של כורה, הגיחה מאלמוניות יחסית לראשות הממשלה בפולין, באתר הארץ, 27 באוקטובר 2015
↑  The new European Parliament Vice-Presidents European Parliament, press release of July 3, 2019.
↑  EPP Group re-elects Manfred Weber as Group Chair  European People's Party Group  (EPP), press release of June 5, 2019
↑  Members of the Special Committee on Beating Cancer European Parliament, press release of July 9, 2020
| --- | --- |
בקרת זהויות :  PLWABN: 9810541395705606  GND: 1281865567  ISNI: 0000 0004 2847 788X  LCCN: n2017058239  VIAF: 307175114   WorldCat (עם VIAF): 307175114 
קופאץ' במרץ 2015
איג'מאע

איג'מאע (בערבית: إجماع, תעתיק מדויק: אג'מאע) הוא מונח באסלאם המתייחס לקונצנזוס בקרב האומה, קהילת כל המוסלמים. במציאות התייחס האיג'מאע באופן מסורתי רק להסכמתם של כל חכמי הדת (עולמא), בעניינים מסוימים הנוגעים לחוק האסלאמי.
חדית' שלפיו טען מוחמד כי "קהילתי לעולם לא תסכים על דבר טעות", הוא המקור הנפוץ ביותר לתוקפו של האיג'מאע. האסלאם הסוני רואה באיג'מאע את המקור השלישי בחשיבותו לשריעה, לאחר ההתגלות האלוהית של הקוראן ודבר הנביא המופיע בסונה. הקיאס (אנ') (היקש) נחשב לרביעי בחשיבותו, והשיעים מחשיבים כמקור חמישי גם את כוחו של ההיגיון (עקל) (אנ').
דוגמאות לנהגים או אמונות שהשתרשו בעולם במוסלמי והפכו על ידי כך למקודשים הם מוסד הח'ליפות, פולחן הקדושים או האמונה שהנביא מוחמד אינו יכול לטעות (שני האחרונים התקבלו למרות היותם בניגוד לרוח הקוראן).
האיג'מאע תרם תרומה חשובה להתפתחות האסלאם בדורות האחרונים בשל האפשרות הטמונה בו לקבלת הכרעות בנושאים מודרניים שלא ניתן למצוא להם התייחסות במקורות. מאידך, תרם האיג'מאע גם להתאבנות האסלאם משום שכמעט בלתי אפשרי לבטל מבחינה הלכתית דבר שהתקבל על דעת הכלל.
כותבים מוסלמים שמרנים טענו כי השימוש באיג'מאע תואם את הדמוקרטיה, בעוד הוגים מוסלמים ליברלים ביקרו את הגישה המסורתית כי האיג'מאע הוא קונצנזוס בקרב שכבה מצומצמת של חכמי הדת, וטענו כי על הקונצנזוס לכלול את כל הקהילה, מאחר שהאסלאם אינו מכיר בהיררכיה דתית.
ראו גם

איח'תילאף
אווה קלובוקווסקה

אווה יאנינה קלובוקווסקה (בפולנית: Ewa Janina Kłobukowska; נולדה ב-1 באוקטובר 1946) היא אצנית פולנייה בעבר. היא אלופה אולימפית בריצת שליחות 4x100 מטר ובעלת מדליית ארד בריצת 100 מטר (טוקיו 1964), אלופת אירופה (בודפשט 1966) ושיאנית עולם בריצת 100 מטר ובריצת שליחות ל-4x100 מטר.
התאחדות האתלטיקה הבינלאומית ביטלה את שיאיה לאחר שנכשלה במבחן בדיקת זיהוי מיני בשנת 1967, למרות שלאחר מכן נמצא כי הליכי הבדיקה היו לקויים.
ביוגרפיה

קלובוקווסקה נולדה למשפחה של אינטלקטואלים. בשנת 1965 סיימה את לימודיה בבית הספר הטכני ובשנת 1972 את בית הספר לכלכלה בוורשה.
ביוגרפיה > אלופה אולימפית

בתחרות שנערכה בלודז', פולין ב-13 בספטמבר 1964 קבעה קלובוקווסקה בריצת שליחות 4x100 מטר ביחד עם חברותיה שיא עולם חדש של 44.2 שניות. באולימפיאדת טוקיו (1964) היא זכתה בשתי מדליות, זהב וארד. מדליית זהב, בריצת שליחות 4x100 מטר ביחד עם תרסה צפלי, אירנה שווינסקה והלינה גורצקה בשיא עולם חדש של 43.6 שניות, לפני ארצות הברית (43.9 שניות) ובריטניה (44.0 שניות) ומדליית ארד, בריצת 100 מטר בתוצאה של 11.64 שניות, אחרי ואיומיה טיוס (11.49 שניות) ואדית מקגוויר (11.62 שניות), שתיהן מארצות הברית.
ביוגרפיה > שיאנית עולם

בתחרות שנערכה בפראג, צ'כיה ב-9 ביולי 1965 היא קבעה בריצת 100 מטר שיא עולם חדש של 11.1 שניות.
ביוגרפיה > אלופת אירופה

באליפות אירופה שנערכה בבודפשט, הונגריה בשנת 1966 זכתה קלובוקווסקה ב-3 מדליות, 2 זהב ו-1 ארד. מדליות זהב, בריצת 100 מטר בתוצאה של 11.5 שניות, לפני אירנה שווינסקה (11.5 שניות) וקרין פריש ממערב גרמניה (11.8 שניות) ובריצת שליחות 4x100 מטר בשיא אליפות חדש של 44.4 שניות, לפני מערב גרמניה (44.5 שניות) וברית המועצות (44.6 שניות). מדליית כסף, בריצת 200 מטר בתוצאה של 23.4 שניות, אחרי אירנה שווינסקה שקבע שיא אליפות חדש של 23.1 שניות ולפני ורה פופקובה מברית המועצות (23.7 שניות)
השתייכות מינית

קלובוקווסקה נכשלה במבחן שבא לבדוק אם היא אכן אישה, המבחן נערך לרגל גביע אירופה לנשים במקצועות השדה והמסלול שנערך בקייב בשנת 1967. בעקבות כישלונה במבחן זה נאסר עליה להשתתף בתחרויות ספורט מקצועיות. לפי התאחדות האתלטיקה הבינלאומית היה לה כרומוזום X אחד מיותר. דו"חות רפואיים שפורסמו חשפו כי המבנה הגנטי שלה הוא צירוף של התבנית XX/XXY. לו היא הייתה נבדקת שנה לאחר מכן לצורך השתתפות באולימפיאדת מקסיקו (1968), היא הייתה יכולה להשתתף במשחקים האולימפיים. לקלובוקווסקה היה מצב גנטי חריג של השתקה של כרומוזום X.
בשנת 1968 היא ילדה בן עם הפרעה גנטית. השפלתה הובילה לתקינת תקנים חדשים בוועד האולימפי הבינלאומי בנוגע לבדיקות מגדר מיני של ספורטאים וחיסיון לגביהם.
התאחדות האתלטיקה הבינלאומית מחקה את כל שיאי העולם שקבעה, גם את אלה שקבעה בריצת שליחות.
ראו גם

מדיה וקבצים בנושא  בוויקישיתוף
טרנסג'נדריות ואינטרסקסואליות בספורט
התפתחות שיא העולם בריצת 100 מטר (באנגלית)
סטניסלווה וואלסייביץ'
דורה רטיין
אינטרסקס
איג'יסוכוס

| איג'יסוכוס |
| --- | --- |
 איור של אגיסוכוס בציד
תקופה
קרטיקון עליון 95 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
על־סדרה:: דמויי תנינאים
משפחה:: אג'יפטוסוכיים
סוג:: איג'יסוכוס
מין:: Aegisuchus witmeri
שם מדעי
 Aegisuchus

איג'יסוכוס (שם מדעי: Aegisuchus) הוא סוג של זוחל דמוי-תנין גדול פרהיסטורי, אשר חי במשך הקרטיקון העליון לפני 95 מיליון שנה שבמשך הקנומן. המאובנים שלו התגלו במרוקו והוא התגלה ב-2012 בידי צוות החוקרים קייסי הולידיי וניקלוס גרדר שכינו אותו: "תנין מגן", עקב מבנה הגולגולת דמוית המגן שלו. הסוג הכיל רק את המין Aegisuchus witmeri, אשר נמצא בתצורת קם קם שבדרום מרוקו כשברי גולגולת. הוא קרוי על שם המונח איג'יס (אנ') מהמיתולוגיה היוונית, עורות ושריונות של בעלי חיים בהם השתמשו האלים זאוס ואתנה ליצירת הגורגונה. הסיומת "suchus" פירושה: תנין.
דמוי-תנינאי זה היה בעל מוח גדול מאוד בנפח של 40 סמ"ק. האורך המוערך של ראשו הוערך כ-2.08 עד 2.86 מטרים לפי היחס בין גודל המוח לגודל הגולגולת בתנינאים בני ימינו. עם זאת חוקרים שמדדו את מבנה המוח, בהשוואה לגודלי תנינים אחרים כמו גוויאליים, מעריכים שאורך החיה הגיע ל-15–21 מטרים (49–69 רגל) ואולי אף 16 עד 22 מטר - הערכות שהופכות אותו לזוחל הארוך ביותר בענף דמויי תנינאים ומגדולי דמויי-התנינאים שחיו אי פעם, לצד הדיינוסוכוס, הסרקוסוכוס והפורוסזאורוס. עם זאת, על השימוש בגודל המוח כדי להעריך את האורך הכולל נמתחה ביקורת רבה, וכנראה שגודלו האמיתי של האיג'יסוכוס היה קטן בהרבה.
הוא היה בעל גולגולת שטוחה באורך יחסי, ובמראה הזכירה את הגולגולת והלסת של הלגנוסוכוס והסטומטוסוכוס, והמבנה היה שטוח עם מעט שיניים, כששרירי הלסתות התחברו עם עצם הקודקוד באופן המזכיר את ראשוני הדו-חיים ופחות נפוץ אצל זוחלים. בנוסף העיניים בלטו באופן מועט מעל הגולגולת ו"נדחסו" למרכזה. התנין הותאם כך למארב תת-מימי והיה יכול להמתין זמן ארוך לדגים ויצורים אחרים אותם הוא מעך בחבטה חזקה ובלע כמו שהם.
אצל תנין זה התגלו אולי הוכחות לתרמורגולציה (שימור חום גוף), כאשר האזור של לוחיות העיניים היו חסרות בשריון עבה, כך שהיו לבטח מלאות בכלי דם שיועברו למוח ויחממו את הדם. דבר זה ידוע רק בתנינאי זה.
הערות שוליים

↑  Gardner, Nicholas M.; Holliday, Casey M. (2012-01-31). "A New Eusuchian Crocodyliform with Novel Cranial Integument and Its Significance for the Origin and Evolution of Crocodylia". PLOS ONE. 7 (1): e30471. Bibcode:2012PLoSO...730471H. doi:10.1371/journal.pone.0030471. PMC 3269432. PMID 22303441.